----

----

I Tagħrif

Kunsill

----

POŻIZZJONI COMUNI (KE) Nru 25/2005

adottata mill-Kunsill fil-21 ta' Ġunju 2005

bil-għan li jiġi adottat ir-Regolament (KE) Nru .../2005 tal-Parlament Ewropew u tal-Kunsill tal-... dwar ċerti gassijiet serra flworinati

(2005/C 183 E/01)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari, l-Artikolu 175(1) u l-Artikolu 95 tiegħu in konnessjoni ma' l-Artikoli 7, 8 u 9, ta' dan ir-Regolament,

Wara li kkunsidraw il-proposta mill-Kummissjoni,

Wara li kkunsidraw l-opinjoni tal-Kumitat Ekonomiku u Soċjali Ewropew (1),

Waqt li jaġixxu skond il-proċedura stabbilita fl-Artikolu 251 tat-Trattat (2),

Billi:

ADDOTTAW DAN IR-REGOLAMENT:

Artikolu 1

Ambitu ta' applikazzjoni

L-għan ta' dan ir-Regolament huwa li jnaqqas l-emissjonijiet tal-gassijiet serra flworinati koperti mill-Protokoll ta' Kyoto. Huwa għandu japplika għall-gassijiet serra flworinati elenkati fl-Anness A ma' dak il-Protokoll. L-Anness I ma' dan ir-Regolament jikkontjeni lista tal-gassijiet serra flworinati attwalment koperti minn dan ir-Regolament, flimkien mal-potenzjali ta' tisħin globali tagħhom. L-Anness I jista' jiġi rivedut, u jekk ikun il-każ jista' mbagħad jiġi aġġornat, fid-dawl ta' reviżjonijiet previsti fl-Artikolu 5(3) tal-Protokoll ta' Kyoto u aċċettati mill-Komunità u mill-Istati Membri tagħha.

Dan ir-Regolament jindirizza t-trażżin, l-użu, l-irkupru u d-distruzzjoni tal-gassijiet serra flworinati elenkati fl-Anness I; it-tikkettar u r-rimi ta' prodotti u ta' tagħmir li jikkontjenu dawk il-gassijiet; ir-rappurtaġġ ta' informazzjoni dwar dawk il-gassijiet; l-użi msemmija fl-Artikolu 8 u t-tqegħid fis-suq tal-prodotti u t-tagħmir imsemmija fl-Artikolu 9; u t-taħriġ u ċ-ċertifikazzjoni tal-persunal involut fl-attivitajiet previsti f'dan ir-Regolament.

Dan ir-Regolament għandu japplika mingħajr preġudizzju għad-Direttivi 75/442/KEE, 96/61/KE, 2000/53/KE u 2002/96/KE.

Artikolu 2

Definizzjonijiet

Għall-finijiet ta' dan ir-Regolament għandhom japplikaw id-definizzjonijiet li ġejjin:

Artikolu 3

Trażżin

1.   L-operaturi ta' l-applikazzjonijiet stazzjonarji li ġejjin: tagħmir ta' refriġerazzjoni, ta' kondizzjonament ta' l-arja u ta' pompi tas-sħana u sistemi ta' protezzjoni min-nar, li jikkontjenu gassijiet serra flworinati elenkati fl-Anness I, għandhom, bl-użu tal-miżuri kollha li huma teknikament possibbli u li ma jinvolvux spiża sproporzjonata:

2.   L-operaturi ta' l-applikazzjonijiet imsemmija fil-paragrafu 1 għandhom jiżguraw li dawn jiġu spezzjonati kontra t-telf ta' gass minn persunal ċertifikat li jissodisfa r-rekwiżiti ta' l-Artikolu 5, skond l-iskeda li ġejja:

L-applikazzjonijiet għandhom jiġu spezzjonati għal telf ta' gass fi żmien xahar wara t-tiswija ta' xi telf sabiex jiġi żgurat li t-tiswija kienet effettiva.

Għall-finijiet ta' dan il-paragrafu, “spezzjonat għal telf” tfisser li t-tagħmir jew is-sistema jiġu eżaminati primarjament għal telf bl-użu ta' metodi ta' kejl diretti jew indiretti, b'konċentrazzjoni fuq dawk il-partijiet tat-tagħmir jew tas-sistema li minnhom it-telf ta' gass ikun l-aktar possibbli.

3.   L-operaturi ta' l-applikazzjonijiet imsemmija fil-paragrafu 1, li jikkontjenu 300 kg jew iktar ta' gassijiet serra flworinati, għandhom jinstallaw sistemi ta' skoperta ta' telf ta' gass. Dawn is-sistemi ta' skoperta ta' telf għandhom jiġu spezzjonati almenu darba kull tnax-il xahar sabiex jiġi żgurat il-funzjonament korrett tagħhom.

4.   Fejn tkun installata sistema adatta ta' skoperta ta' telf li tkun qiegħda taħdem korrettament, il-frekwenza ta' l-ispezzjonijiet meħtieġa taħt il-paragrafu 2 (b) u (ċ) għandha titnaqqas għal nofs dik stabbilita.

5.   Fil-każ ta' sistemi ta' protezzjoni min-nar, fejn huwa diġà applikat reġim ta' spezzjonijiet konformi ma' l-istandard ISO 14520, dawn l-ispezzjonijiet jistgħu wkoll jissodisfaw ir-rekwiżiti ta' dan ir-Regolament sakemm dawn ikunu ta' l-inqas daqstant frekwenti.

6.   L-operaturi ta' l-applikazzjonijiet imsemmija fil-paragrafu 1, li jikkontjenu 3 kg jew iktar ta' gassijiet serra flworinati, għandhom iżommu reġistru tal-kwantitajiet u tat-tipi ta' gassijiet serra flworinati installati, ta' kwalunkwe kwantitajiet miżjuda u tal-kwantità rkuprata matul ir-riparazzjoni, l-manutenzjoni u r-rimi finali. Għandhom iżommu wkoll reġistru ta' informazzjoni oħra rilevanti inklużi l-identifikazzjoni tal-kumpannija jew tat-tekniku li wettqu r-riparazzjoni jew il-manutenzjoni, kif ukoll id-dati u r-riżultati ta' l-ispezzjonijiet imwettqa skond il-paragrafi 2, 3 u 4. Meta mitluba, ir-reġistri għandhom jitpoġġew għad-dispożizzjoni ta' l-awtorità kompetenti u tal-Kummissjoni.

7.   Sa ... (16), il-Kummissjoni għandha tistabbilixxi, skond il-proċedura msemmija fl-Artikolu 11(2), ir-rekwiżiti standard ta' spezzjoni għal kull waħda mill-applikazzjonijiet imsemmija fil-paragrafu 1 ta' dan l-Artikolu.

Artikolu 4

Rkupru

1.   L-operaturi tas-segwenti tipi ta' tagħmir stazzjonarju għandhom ikunu responsabbli sabiex jistabbilixxu arranġamenti għall-irkupru korrett minn persunal ċertifikat, li jikkonforma mar-rekwiżiti ta' l-Artikolu 5, ta' gassijiet serra flworinati sabiex jiżguraw ir-riċiklaġġ, ir-reklamazzjoni jew id-distruzzjoni tagħhom:

2.   Meta kontenitur, kemm jekk jista' jerġa' jimtela kif ukoll jekk le, tal-gass serra flworinat jasal fl-aħħar tal-ħajja tiegħu, il-persuna li tuża l-kontenitur għall-finijiet ta' trasport jew ta' ħażna għandha tkun responsabbli sabiex tistabbilixxi arranġamenti għall-irkupru korrett ta' kwalunkwe gassijiet residwi kontenenti fih sabiex jiġi żgurat ir-riċiklaġġ, ir-reklamazzjoni jew id-distruzzjoni tagħhom.

3.   Il-gassijiet serra flworinati kontenenti fi prodotti u tagħmir oħra, inkluż tagħmir mobbli sakemm ma jkunx qed iservi f'operazzjonijiet militari, għandhom, sa fejn ikun teknikament possibbli u ma jinvolvix spiża sproporzjonata, jiġu rkuprati minn persunal adegwatament kwalifikat, sabiex jiġi żgurat ir-riċiklaġġ, ir-reklamazzjoni jew id-distruzzjoni tagħhom.

4.   L-irkupru, għall-finijiet ta' riċiklaġġ, reklamazzjoni jew distruzzjoni tal-gassijiet serra flworinati, skond il-paragrafi 1 sa 3, għandu jsir qabel ir-rimi finali ta' dak it-tagħmir u, fejn ikun il-każ, matul ir-riparazzjoni u l-manutenzjoni tiegħu.

Artikolu 5

Taħriġ u ċertifikazzjoni

1.   Sa ... (17), abbażi ta' informazzjoni riċevuta mill-Istati Membri u b'konsultazzjoni mas-setturi rilevanti, il-Kummissjoni għandha tistabbilixxi, skond il-proċedura imsemmija fl-Artikolu 11(2), ir-rekwiżiti minimi u l-kondizzjonijiet għar-rikonoxximent reċiproku għal programmi ta' taħriġ u ċertifikazzjoni għall-persunal interessat u għall-kumpanniji u l-persunal tagħhom involuti fl-attivitajiet previsti fl-Artikoli 3 u 4.

2.   Sa ... (18), l-Istati Membri għandhom jistabbilixxu jew jadattaw ir-rekwiżiti tagħhom stess ta' taħriġ u ċertifikazzjoni, abbażi tar-rekwiżiti minimi msemmija fil-paragrafu 1. L-Istati Membri għandhom jinnotifikaw lill-Kummissjoni bil-programmi tagħhom ta' taħriġ u ċertifikazzjoni. L-Istati Membri għandhom jirrikonoxxu ċ-ċertifikati maħruġa fi Stat Membru ieħor u ma għandhomx jirrestrinġu l-provvediment liberu ta' servizzi jew il-libertà ta' l-istabbiliment għal raġunijiet relatati maċ-ċertifikazzjoni maħruġa fi Stat Membru ieħor.

3.   L-operatur ta' l-applikazzjoni rilevanti għandu jiżgura li l-persunal interessat ikun kiseb iċ-ċertifikazzjoni meħtieġa, imsemmija fil-paragrafu 2, li timplika konoxxenza adegwata tar-regolamenti u ta' l-istandards applikabbli kif ukoll il-kompetenza neċessarja fil-prevenzjoni ta' l-emissjonijiet u fl-irkupru ta' gassijiet serra flworinati u fil-maniġġar mingħajr periklu tat-tip u d-daqs rilevanti ta' tagħmir.

4.   Sa ... (19) l-Istati Membri għandhom jiżguraw li l-kumpanniji involuti fit-twettiq ta' l-attivitajiet previsti fl-Artikoli 3 u 4 jirċievu kunsinni ta' gassijiet serra flworinati biss fejn il-persunal interessat tagħhom ikollu ċ-ċertifikati msemmija fil-paragrafu 2 ta' dan l-Artikolu.

5.   Sa ... (17), il-Kummissjoni għandha tiddetermina, skond il-proċedura msemmija fl-Artikolu 11(2), il-format tan-notifika msemmija fil-paragrafu 2 ta' dan l-Artikolu.

Artikolu 6

Rappurtaġġ

1.   Sal-31 ta' Marzu kull sena mill-ewwel sena kalendarja wara d-dħul fis-seħħ ta' dan ir-Regolament, kull produttur, importatur u esportatur ta' gassijiet serra flworinati għandu jikkomunika lill-Kummissjoni permezz ta' rapport, filwaqt li jibgħat l-istess informazzjoni lill-awtorità kompetenti ta' l-Istat Membru konċernat, l-informazzjoni li ġejja fir-rigward tas-sena kalendarja preċedenti:

2.   Sa ... (20), il-Kummissjoni għandha tiddetermina, skond il-proċedura msemmija fl-Artikolu 11(2), il-format tar-rapporti msemmija fil-paragrafu 1 ta' dan l-Artikolu.

3.   Il-Kummissjoni għandha tieħu l-passi adatti sabiex tipproteġi l-kunfidenzjalità ta' l-informazzjoni preżentata lilha.

4.   L-Istati Membri għandhom jistabbilixxu sistemi ta' rappurtaġġ għas-setturi rilevanti msemmija f'dan ir-Regolament, bil-għan li tinkiseb, sa fejn huwa possibbli, data dwar l-emissjonijiet.

Artikolu 7

Tikkettar

1.   Mingħajr preġudizzju għad-dispożizzjonijiet tad-Direttiva tal-Kunsill 67/548/KEE (21) u tad-Direttiva 1999/45/KE tal-Parlament Ewropew u tal-Kunsill (22) fir-rigward tat-tikkettar ta' sustanżi perikolużi u preparazzjonjijiet, il-prodotti u t-tagħmir, elenkati fil-paragrafu 2, li jikkontjenu gassijiet serra flworinati ma għandhomx jitqiegħdu fis-suq sakemm l-isem kimiku tal-gassijiet serra flworinati mhuwiex identifikat permezz ta' tikketta bl-użu tan-nomenklatura aċċettata ta' l-industrija. Tali tikketta għandha tindika b'mod ċar li l-prodott jew it-tagħmir jikkontjeni gassijiet serra flworinati, u dan għandu jkun dikjarat b'mod ċar u indelibbli fuq il-prodott jew it-tagħmir, viċin il-punti ta' servizz għar-riforniment jew irkupru tal-gass serra flworinat, jew fuq dik il-parti tal-prodott jew tagħmir li tikkontjeni l-gass serra flworinat. Is-sistemi ermetikament siġillati għandhom jiġu tikkettati bħala tali.

2.   Il-paragrafu 1 għandu japplika għas-segwenti tipi ta' prodotti u tagħmir:

3.   Il-Kummissjoni għandha tistabbilixxi, skond il-proċedura msemmija fl-Artikolu 11(2), il-forma tat-tikketta li għandha tintuża.

Artikolu 8

Kontroll ta' l-użu

1.   Mill-1 ta' Jannar 2008 għandu jiġi projbit l-użu ta' l-eżaflworidu tal-kubrit jew ta' preparazzjonijiet minnu f'die-casting tal-manjesju, ħlief fejn il-kwantità ta' l-eżaflworidu tal-kubrit użata hija inqas minn 850 kg kull sena.

2.   L-użu ta' l-eżaflworidu tal-kubrit jew ta' preparazzjonijiet minnu għall-mili ta' tyres ta' vetturi għandu jiġi projbit minn ... (20).

Artikolu 9

Tqegħid fis-suq

1.   It-tqegħid fis-suq ta' prodotti u tagħmir li jikkontjenu gassijiet serra flworinati, jew li l-funzjoni tagħhom tiddipendi fuq gassijiet serra flworinati, elenkati fl-Anness II għandu jiġi projbit kif speċifikat f'dak l-Anness.

2.   Il-paragrafu 1 ma għandux japplika għal prodotti u tagħmir li fir-rigward tagħhom jiġi muri li ġew manifatturati qabel id-data tad-dħul fis-seħħ tal-projbizzjoni rilevanti tat-tqegħid fis-suq.

Artikolu 10

Reviżjoni

1.   Abbażi tal-progress fit-trażżin jew sostituzzjoni potenzjali ta' gassijiet serra flworinati f'sistemi tal-kondizzjonament ta' l-arja, barra dawk li bihom huma mgħammra l-vetturi b'mutur imsemmija fid-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni tat-tip ta' vetturi bil-mutur u l-karrijiet tagħhom (23), u f'sistemi ta' refriġerazzjoni użati f'mezzi ta' trasport, il-Kummissjoni għandha tirrivedi dan ir-Regolament u tippubblika rapport sa mhux aktar tard mill-31 ta' Diċembru 2007. Jekk ikun kunsiljabbli hija għandha tippreżenta proposti leġislattivi ukoll bil-għan ta' l-applikazzjoni tad-dispożizzjonijiet ta' l-Artikolu 3 għas-sistemi ta' kondizzjonament ta' l-arja, barra dawk li bihom huma mgħammra l-vetturi b'mutur imsemmija fid-Direttiva 70/156/KEE, u s-sistemi ta' refriġerazzjoni użati f'mezzi ta' trasport.

2.   Sa ... (24), il-Kummissjoni għandha tippubblika rapport ibbażat fuq l-esperjenza ta' l-applikazzjoni ta' dan ir-Regolament. B'mod partikolari, ir-rapport għandu:

3.   Fejn meħtieġ, il-Kummissjoni għandha tippreżenta proposti adatti għal reviżjoni tad-dispożizzjonijiet rilevanti ta' dan ir-Regolament.

Artikolu 11

Kumitat

1.   Il-Kummissjoni għandha tkun megħjuna mill-Kumitat istitwit bl-Artikolu 18 tar-Regolament (KE) Nru 2037/2000.

2.   Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, b'kont meħud tad-dispożizzjonijiet ta' l-Artikolu 8 tagħha.

Il-perjodu stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal tliet xhur.

3.   Il-Kumitat għandu jadotta r-Regoli tal-Proċedura tiegħu.

Artikolu 12

Pieni

1.   L-Istati Membri għandhom jistabbilixxu r-regoli dwar il-pieni applikabbli għall-ksur tad- dispożizzjonijiet ta' dan ir-Regolament u għandhom jieħdu l-miżuri kollha meħtieġa sabiex jiżguraw li tali regoli jiġu implimentati. Il-pieni previsti għandhom ikunu effettivi, proporzjonati u dissważivi.

2.   L-Istati Membri għandhom jinnotifikaw lill-Kummissjoni sa ... (25) bir-regoli dwar il-pieni u għandhom jinnotifikawha wkoll mingħajr dewmien bi kwalunkwe emenda sussegwenti li taffettwa dawk ir-regoli.

Artikolu 13

Dħul fis-seħħ

Dan ir-Regolament għandu jidħol fis-seħħ tnax-il xahar wara d-data tal-pubblikazzjoni tiegħu fil-Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, ...

Għall-Parlament Ewropew

Il-President

...

Għall-Kunsill

Il-President

...

----

(1)ĠU C 108, tat-30.4.2004, p. 62.

(2)  Opinjoni tal-Parlament Ewropew tal-31 ta’ Marzu 2004 (ĠU C 103 E, tad-29.4.2004, p. 600), Pożizzjoni Komuni tal-21 ta’ Ġunju 2005, u Pożizzjoni tal-Parlament Ewropew ta' ... (għadha mhijiex pubblikata fil-Ġurnal Uffiċjali).

(3)  Deċiżjoni Nru 1600/2002/KE tal-Parlament Ewropew u tal-Kunsill tat-22 ta’ Lulju 2002 li tistabbilixxi s-Sitt Programm Komunitarju ta' Azzjoni Ambjentali (ĠU L 242, ta' l-10.9.2002, p. 1).

(4)ĠU L 33, tas-7.2.1994, p. 11.

(5)ĠU L 130, tal-15.5.2002, p. 1.

(6)ĠU L 194, tal-25.7.1975, p. 39. Direttiva kif l-aħħar emendata bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).

(7)ĠU L 257, ta' l-10.10.1996, p. 26. Direttiva kif l-aħħar emendata bir-Regolament (KE) Nru 1882/2003.

(8)ĠU L 269, tal-21.10.2000, p. 34. Direttiva kif l-aħħar emendata bid-Deċiżjoni tal-Kummissjoni 2002/525/KE (ĠU L 170, tad-29.6.2002, p. 81).

(9)ĠU L 37, tat-13.2.2003, p. 24. Direttiva kif l-aħħar emendata bid-Direttiva tal-Kunsill 2004/486/KE (ĠU L 162, tat-30.4.2004, p. 106).

(10)  Ara paġna ... ta' dan il-ĠU (Riferenza għad-Direttiva li tikkorrispondi għal dan ir-Regolament għall-pubblikazzjoni simultanja.

(11)ĠU L 184, tas-17.7.1999, p. 23.

(12)ĠU L 244, tad-29.9.2000, p. 1. Regolament kif l-aħħar emendat bir-Regolament tal-Kummissjoni (KE) Nru 2077/2004 (ĠU L 359, ta' l-4.12.2004, p. 28).

(13)  It-Tielet Valutazzjoni IPCC tal-Bidla fil-Klima ta' l-2001. Rapport tal-Grupp Intergovernattiv dwar il-Bidla fil-Klima (http://www.ipcc.ch/pub/reports.htm).

(14)  Għall-kalkolu tal-GWP ta' gassijiet serra mhux flworinati fi preparazzjonijiet, għandhom japplikaw il-valuri pubblikati fl-Ewwel Valutazzjoni IPCC, ara: Climate Change, The IPCC Scientific Assessment, J.T. Houghton, G.J. Jenkins, J.J. Ephraums (ed.), Cambridge University Press, Cambridge (UK) 1990.

(15)  Direttiva 94/48/KE tal-Parlament Ewropew u tal-Kunsill tas-7 ta’ Diċembru 1994 li temenda, għat-13-il darba d-Direttiva 76/769/KEE dwar l-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri li għandhom x'jaqsmu mar-restrizzjonijiet dwar il-marketing u l-użu ta' ċerti sustanzi u preparazzjonijiet perikolużi (ĠU L 331, tal-21.12.1994, p. 7).

(16)  Id-data tad-dħul fis-seħħ ta' dan ir-Regolament

(17)  Id-data tad-dħul fis-seħħ ta' dan ir-Regolament.

(18)  Sena mid-data tad-dħul fis-seħħ ta' dan ir-Regolament.

(19)  Sentejn mid-data tad-dħul fis-seħħ ta' dan ir-Regolament.

(20)  Id-data tad-dħul fis-seħħ ta' dan ir-Regolament.

(21)  Direttiva tal-Kunsill 67/548/KEE tas-27 ta’ Gunju 1967 dwar l-approssimazzjoni tal-liġijiet, regolamenti u dispożizzjonijiet amministrattivi dwar il-klassifikazzjoni, l-imballaġġ u t-tikkettar tal-preparazzjonijiet perikolużi (ĠU C 196, tas-16.8.1967, p. 1). Direttiva kif l-aħħar emendata bid-Direttiva tal-Kummissjoni 2004/73/KE (ĠU L 152, tat-30.4.2004, p. 1).

(22)  Direttiva 1999/45/KE tal-Parlament Ewropew u tal-Kunsill tal-31 ta’ Mejju 1999 li tirrigwarda l-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri dwar il-klassifikazzjoni, l-imballaġġ u t-tikkettar tal-preparazzjonijiet perikolużi (ĠU L 200, tat-30.7.1999, p. 1). Direttiva kif l-aħħar emendata bid-Direttiva tal-Kunsill 2004/66/KE (ĠU L 168, ta' l-1.5.2004, p. 35).

(23)ĠU L 42, tat-23.2.1970, p. 1. Direttiva kif l-aħħar emendata bid-Direttiva tal-Kummissjoni 2004/104/KE (ĠU L 337, tat-13.11.2004, p. 13).

(24)  Erba' snin mid-data tad-dħul fis-seħħ ta' dan ir-Regolament.

(25)  Sena wara d-data tad-dħul fis-seħħ ta' dan ir-Regolament.

----

L-ANNESS I

PARTI 1

Gassijiet serra flworinati imsemmija fl-Artikolu 2(1)

PARTI 2

Metodu ta' kalkolu tal-potenzjal totali ta' tisħin globali (GWP) għal preparazzjoni

Il-GWP totali għal preparazzjoni huwa medja ppeżata, derivata mis-somma tal-frazzjonijiet tal-piż tas-sustanzi individwali multiplikati bil-GWPs tagħhom.

Σ (Sustanza X % × GWP) + (Sustanza Y % × GWP) + ... (Sustanza N % × GWP)

fejn % huwa l-kontribut skond il-piż b'tolleranza tal-piż ta' +/- 1 %.

Per eżempju: l-applikazzjoni tal-formula għal taħlita teoretika ta' gassijiet li tikkonsisti f'23 % HFC-32; 25 % HFC-125 u 52 % HFC-134a:

Σ (23 % × 550) + (25 % × 3 400) + (52 % × 1 300)

 GWP totali = 1 652,5

----

L-ANNESS II

Projbizzjonijiet tat-tqegħid fis-suq skond l-Artikolu 9

----

DIKJARAZZJONI TAR-RAĠUNIJIET TAL-KUNSILL

I.   INTRODUZZJONI

II.   GĦAN

L-għanijiet tar-Regolament propost mill-Kummissjoni kienu:

III.   ANALIŻI TAL-POŻIZZJONI KOMUNI

1.   Ġenerali

Il-pożizzjoni komuni tinkorpora madwar żewġ-terzi ta' l-emendi proposti mill-Parlament Ewropew fl-ewwel qari. Il-Kunsill jikkonsidra li l-pożizzoni komuni, waqt li tibdel l-approċċ propost (ara para. 3 hawn isfel), ma talterax il-miri tal-proposta oriġinali tal-Kummissjoni u jinnota li l-Kummissjoni ssostni wkoll il-pożizzjoni komuni kif inhi.

2.   Emendi tal-Parlament Ewropew

Fil-vot plenarju tiegħu fil-31 ta' Marzu 2004, il-PE adotta 81 emenda għall-proposta.

L-emendi aċċettati huma elenkati hawn isfel fl-ordni ta' kif ġew inklużi fiż-żewġ partijiet kostitwenti tal-pożizzjoni komuni, l-ewwel ir-Regolament imbagħad id-Direttiva:

Ir-Regolament:

Emenda 3: Aċċettata fil-premessa 4 u din iż-żieda tal-kelma “serra” ġiet aċċettata fit-testi kollha.

Emenda 8: Aċċettata fil-prinċipju. L-ewwel paragrafu oriġinali ta' l-Artikolu 1 ġie abbozzat mill-ġdid f'żewġ paragrafi li issa fihom il-kontenut kopert b'din l-emenda.

Emenda 10: Aċċettata fil-parti l-kbira, fl-Artikolu 2(g), it-tqegħid fis-suq tal-gassijiet infushom mhux inkluż fil-pożizzjoni komuni, il-parti relatata mal-vetturi mhix inkluża peress li l-Kunsill jipproponi li jittratta din il-parti tal-proposta f'Direttiva separata dwar l-approvazzjoni tat-tip ta' vettura.

Emenda 12: Aċċettata f'partijiet, fl-Artikolu 2(n), il-Kunsill ma ħassx li kien neċessarju li jispeċifika “matul il-manutenzjoni jew ir-rimi tagħhom”, iżda minflok żamm il-kwistjoni ta' ħinijiet miftuħa.

Emenda 13: il-Kunsill qabel li hemm ħtieġa għal definizzjoni ta' distruzzjoni iżda ma segwiex it-test propost mill-Parlament, minflok il-pożizzjoni komuni fiha d-definizzjoni ta' distruzzjoni mid-definizzjoni standard użata fir-rapporti dwar is-saffi ta' l-ożonu, ara l-Artikolu 2(q).

Emendi 15, 16 u 17: Aċċettati kollha f'partijiet, l-Artikolu 2(b), (ċ) u (a), il-Kunsill ma ħassx li l-aħħar frażi kienet meħtieġa u għallhekk f'kull każ din mhix inkluża fil-pożizzjoni komuni.

Emenda 18: Aċċettata fil-prinċipju, l-Artikolu 2(d).

Emenda 23: Aċċettata fil-prinċipju, l-Artikolu 3(1), wara diskussjoni twila tat-termini “operatur” u “sid”, il-Kunsill iddeċieda li juża “operatur” biss iżda fid-definizzjoni ta' operatur (Art. 2(f)) hu notat li Stati Membri jistgħu f'sitwazzjonijiet speċifiċi jindikaw is-sid bħala li hu responsabbli għar-rwol ta' l-operatur.

Emenda 107: Aċċettata f'partijiet, il-kontenut ta' din l-emenda hu kopert mill-Artikolu 3(2), barra mill-ħtieġa ta' spezzjoni meta t-tagħmir jiġi installat, ara l-emenda 24 rifjutata.

Emendi 26, 27 u 28: Aċċettati fl-Artikolu 3(2), ħlief l-ewwel parti ta' 26 li ma nħassitx meħtieġa.

Emenda 29: Aċċettata fl-Artikolu 3(2), fil-pożizzjoni komuni din l-emenda ġiet applikata għal applikazzjonijiet koperti wkoll mill-paragrafi (b) u (ċ).

Emenda 30: Aċċettata f'parti, l-Artikolu 3(4) peress li l-frekwenza tista' tabilħaqq titnaqqas għal nofs, iżda abbażi ta' l-installazzjoni ta' sistema ta' skoperta ta' tnixxija.

Emenda 31: Aċċettata fl-Artikolu 3(5).

Emendi 110 u 32: Aċċettati f'parti fl-Artikolu 3(4) — ara l-emenda 30

Emenda 33: Aċċettata f'partijiet fl-Artikolu 3(3), il-parti dwar “ċirkuwitu wieħed” rifjutata (ara l-emenda 26) u l-aħħar parti rifjutata peress li l-pożizzjoni komuni tuża l-kliem sistema ta' skoperta ta' tnixxija “xierqa”

Emenda 34: Aċċettata fl-Artikolu 3(6)(ara l- emenda 23).

Emenda 35: Aċċettata fl-Artikolu 3(1).

Emenda 39: Aċċettata fl-Art 4(4), madankollu l-Kunsill ħass li fil-prattika kien aktar xieraq tgħid “qabel”, aktar milli “matul”, ir-rimi finali.

Emendi 41 u 42 u partijiet ta' 43 u 44: L-Artikolu 5 ġie sostanzjalment mibdul, fil-prinċipju l-kontenut ta' l-emendi 41 u 42 ġie inkluż fil-paragrafi 1, 2 u 3, flimkien ma' partijiet ta' 43 u 44.

Emendi 46, 47, parti ta' 48 u 50: Aċċettati fl-Artikolu 6(1)(a).

Emendi 52, parti minn 53, 54 fil-prinċipju u 55: Aċċettati fl-Artikolu 6(1)(b).

Emendi 59 u 60: Aċċettati fl-Artikolu 6(1)(ċ).

Emendi 62 u 63: Aċċettati fil-prinċipju fl-Artikolu 6(4).

Emenda 78: Aċċettata fil-prinċipju permezz ta' l-Artikolu l-ġdid (6b) dwar it-“Tikkettjar” li hemm fil-pożizzjoni komuni.

Emenda 65: Aċċettata fl-Artikolu 7.

Emenda 67: Aċċettata, kważi verbatim fl-Artikolu 8(1).

Emenda 79: Aċċettata f'partijiet, l-Artikolu 9(1) jinkludi l-kelma “serra” iżda mhux it-tħassir ta' “li jinsabu f'modi ta' trasport”.

Emenda 105: Aċċettat it-tħassir fl-Artikolu 11.

Id-Direttiva:

Emenda 6: Aċċettata, fil-prinċipju, fil-Premessa 4.

Emendi 85 u 96: Aċċettati.

Emenda 111: Aċċettata fil-prinċipju fl-Artikolu 5(2), madankollu d-data hi konnessa ma' l-adozzjoni tat-test armonizzat ta' skoperta ta' tnixxija u l-valuri ta' limitu huma diġà speċifikati fil-pożizzjoni komuni.

Emenda 71: Aċċettata fl-Artikolu 7(1) it-tieni inċiż.

Emenda 112: Aċċettata f'partijiet fl-Artikolu 5(4), madankollu l-valur GWP użat fil-pożizzjoni komuni hu 150, mhux 50.

Emenda 73: Aċċettata f'partijiet fl-Artikolu 5(5), madankollu d-data fil-pożizzjoni komuni hi l-1 ta' Jannar 2017, mhux l-1 ta' Jannar 2014 u l-valur GWP użat fil-pożizzjoni komuni hu 150, mhux 50.

Emenda 76: Aċċettat it-tħassir tas-sistema ta' kwota.

Emenda 86: Aċċettata fil-prinċipju. Ir-rapport li jrid jiġi provdut taħt l-Artikolu 8(1), ħames snin, mhux sentejn wara d-dħul fis-seħħ, għandu jeżamina jekk humiex meħtieġa emendi b'kont meħud ta' l-iżviluppi teknoloġiċi u xjentifiċi u l-ħtieġa li jiġu rispettati skedi ta' żmien ta' ippjanar ta' prodotti industrijali.

Emenda 82: koperta fil-prinċipju mill-Artikolu 8

Is-27 emenda li ġew rifjutati ġew elenkati fl-ordni li jkunu japplikaw għall-proposta tal-Kummissjoni, flimkien mar-raġunijiet għar-rifjut tagħhom:

Emenda 2: fil-pożizzjoni komuni wħud mill-miżuri meħtieġa jridu jittieħdu abbażi ta' l-Artikolu 95, b'hekk jista' ma jkunx possibbli għall-Istati Membri li jżommu ċerti miżuri nazzjonali.

Emenda 4: l-użu ta' dawn il-gassijiet ġie ristrett, skond il-projbizzjonijiet li hemm fl-Artikolu 7, wara konsultazzjoni dettaljata mill-Kummissjoni. Il-projbizzjonijiet fuq l-użu ser jiġu speċifikament riveduti taħt l-Artikolu 9(2)(i) fl-2009 u fl-2010 u l-estensjoni possibbli tal-projbizzjonijiet dwar it-tqegħid fis-suq ser jiġu kkunsidrati fir-reviżjoni ġenerali (Art 9(2)(j)).

Emendi 5 u 7: il-premessa 7 proposta mill-Kummissjoni u l-proposta tal-Parlament għal premessa 9a mhumiex inklużi fil-pożizzjoni komuni peress li l-Kunsill ma ħassx li kien meħtieġ li jispjega kull waħda mill-ħtiġiet. Minflok ġew inklużi premessi aktar ġenerali sabiex jispjegaw liema partijiet tar-Regolament huma bbażati fuq l-Artikolu 175 u liema fuq l-Artikolu 95.

Emenda 9: il-Kunsill ma ħassx il-bżonn li jagħti definizzjoni ta' produttur.

Emenda 11: il-Kunsill ipprefera li jżomm il-kelma “kontenitur” aktar minn reċipjent iżda żied il-kelma “primarjament” mad-definizzjoni proposta mill-Kummissjoni.

Emenda 108: il-Kunsill ma rax il-ħtieġa li jinkludi l-limitu ta' 50 GWP fid-definizzjoni peress li dan hu ttrattat aktar tard fl-Artikoli.

Emenda 20: wara diskussjoni fit-tul il-Kunsill għażel li jżomm mal-proposta tal-Kummissjoni biex juża “novelty aerosol” peress li ma ħassx li kienet saret biżżejjed riċerka u konsultazzjoni fir-rigward ta' aerosols oħrajn.

Emenda 21: il-Kunsill ma rax il-ħtieġa li jinkludi dispożizzjonijiet speċjali fir-rigward ta' manifatturiera ta' daqs żgħir.

Emenda 22: Il-Kunsill ħass li din kienet ġenerali wisq. Il-prinċipju hu kopert fl-Artikolu 3(1).

Emenda 24: Il-Kunsill ħass li din hi diġà proċedura normali u l-għan ta' dan l-Artikolu kien li jiżgura li ma jkunx hemm tnixxija ladarba t-tagħmir ikun qed jaħdem.

Emenda 25: Wara diskussjoni dettaljata, il-Kunsill ma ħassx li kien xieraq li jestendi dan l-obbligu għal tagħmir mobbli f'dan il-ħin, madankollu dan ser jiġi rivedut sal-31 ta' Diċembru 2007 (Ara l-Art. 9(1)).

Emenda 36: Il-Kunsill ma kkunsidrax din il-ħtieġa ta' reġistrazzjoni meħtieġa.

Emenda 40: Il-Kunsill ma kkunsidrax din il-ħtieġa ta' reġistrazzjoni meħtieġa.

Emenda 49: din hi koperta fl-Artikolu 6(1)(b).

Emendi 57 u 61: Il-Kunsill ma ħassx li dawn il-ħtiġiet setgħu fil-prattika jintlaħqu.

Emenda 64 fil-pożizzjoni komuni eċċezzjoni għall-projbizzjoni ta' użu fil-paragrafu 1 għadha inkluża, madankollu, dan irid jiġi rivedut sa l-1 ta' Jannar 2010, ara l-Artikolu 9(2)(i).

Emendi 69, 74, 75 u 77: Il-Kunsill ma riedx jinkludi inċentivi fiskali fit-test dwar il-pożizzjoni komuni.

Emenda 80: Il-Kunsill ikkunsidra din bħala wiesgħa wisq, madankollu l-paragrafi (i) u (j) ġew miżjuda mar-Reviżjoni fl-Artikolu 9 u fil-fatt jindirizzaw aspetti ta' din l-emenda.

Emenda 81: Il-Kunsill ħass li din kienet diġà koperta mil-paragrafi ta' reviżjoni ġenerali li jinsabu fl-Artikolu 9(2), eż. paragrafi (a), (g) u (h).

Emenda 104: wara diskussjoni fit-tul, il-Kunsill qabel li għandu jintuża l-Kumitat eżistenti tar-Regolament dwar Sustanzi li Jdajfu l-Ożonu, iżda aktar taħt il-proċedura regolatorja milli dik ta' maniġġar, ara l-Artikolu 10.

Emenda 83: ma nħassitx il-ħtieġa ta' kumitat separat.

Emenda 84: l-għamla l-ġdida tad-Direttiva dwar l-approvazzjoni tat-tip ta' vettura fir-rigward ta' l-arja kondizzjonata f'vetturi jfisser li din ma tidhirx aktar fl-Anness II tal-pożizzjoni komuni u fir-rigward ta' l-aerosols il-Kunsill ipprefera li jżomm in-“novelty aerosols” kif propost mill-Kummissjoni, ara l-emenda 20.

3.   L-innovazzjonijiet l-aktar importanti introdotti mill-Kunsill

IV.   KONKLUŻJONI

Minkejja li l-Kunsill ma jistax jaċċetta l-emendi kollha adottati mill-Parlament Ewropew, hu jikkunsidra li l-pożizzjoni komuni tikkoinċidi fil-parti l-kbira mat-tħassib tal-Parlament.

Fir-rigward ta' l-aspett dwar l-arja kondizzjonata mobbli, il-format fil-pożizzjoni komuni hu ġdid. Madankollu, fis-sustanza l-għan li tinħoloq soluzzjoni li aktar tista' taħdem milli l-proposta ta' kwoti, ibbażata fuq leġislazzjoni ta' approvazzjoni tat-tip, hu għan komuni kemm tal-Parlament kif ukoll tal-Kunsill. Għandu jiġi enfasizzat li għalkemm hemm żewġ elementi — Regolament u Direttiva — il-Kunsill u l-Kummissjoni jaqblu li għad hemm proposta waħda biss.

----

(1)  Id-Deċiżjoni tal-Kunsill tal-25 ta’ April 2002 dwar l-approvazzjoni, f'isem il-Komunità Ewropea, tal-Protokoll ta' Kyoto għall-Konvenzjoni Qafas tan-Nazzjonijiet Uniti dwar il-Bidla fil-Klima u t-twettiq konġunt ta' l-impenni li hemm fiha.

----

----

POŻIZZJONI KOMUNI (KE) Nru 26/2005

adottata mill-Kunsill fl-21 ta' Ġunju 2005

bil-għan li tiġi adottata Direttiva 2005/.../KE tal-Parlament Ewropew u tal-Kunsill tal-... dwar emissjonijiet minn sistemi ta' kondizzjonament ta' l-arja f'vetturi bil-mutur, li temenda d-Direttiva tal-Kunsill 70/156/KEE

(2005/C 183 E/02)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 95 tiegħu,

Wara li kkunsidraw il-proposta mill-Kummissjoni,

Wara li kkunsidraw l-opinjoni tal-Kumitat Ekonomiku u Soċjali Ewropew (1),

Waqt li jaġixxu skond il-proċedura stabbilita fl-Artikolu 251 tat-Trattat (2),

Billi:

ADOTTAW DIN ID-DIRETTIVA:

Artikolu 1

Suġġett

Din id-Direttiva tistabbilixxi r-rekwiżiti, għas-sistema tal-KE jew għas-sistemi nazzjonali, ta' l-approvazzjoni tat-tip ta' vetturi fir-rigward ta' emissjonijiet minn sistemi ta' kondizzjonament ta' l-arja installati f'vetturi u tal-funzjonament mingħajr periklu ta' dawn is-sistemi. Hija tistabbilixxi wkoll dispożizzjonijiet dwar ir-rikonfigurazzjoni u r-riforniment ta' tali sistemi.

Artikolu 2

Ambitu ta' applikazzjoni

Din id-Direttiva għandha tapplika għal vetturi bil-mutur tal-kategorija M1 u l-kategorija N1 kif definiti fl-Anness II mad-Direttiva 70/156/KEE. Għall-finijiet ta' din id-Direttiva, il-vetturi tal-kategorija N1 huma limitati għal dawk tal-Klassi I kif deskritt fl-ewwel skeda fil-punt 5.3.1.4 ta' l-Anness I mad-Direttiva tal-Kunsill 70/220/KEE ta' l-20 ta' Marzu 1970 dwar l-approssimazzjoni tal-liġijiet ta' l-Istati Membri dwar miżuri li għandhom jittieħdu kontra t-tniġġis ta' l-arja b'emissjonijiet minn vetturi b'mutur (8), kif inserit permezz tad-Direttiva 98/69/KE (9).

Artikolu 3

Definizzjonijiet

Għall-finijiet ta' din id-Direttiva għandhom japplikaw id-definizzjonijiet li ġejjin:

Artikolu 4

Obbligi ta' l-Istati Membri

1.   L-Istati Membri għandhom jagħtu, skond kif meħtieġ, l-approvazzjoni tat-tip KE, jew l-approvazzjoni tat-tip nazzjonali, fir-rigward ta' l-emissjonijiet minn sistemi ta' kondizzjonament ta' l-arja, biss lil tipi ta' vetturi li jissodisfaw ir-rekwiżiti ta' din id-Direttiva.

2.   Għall-fini ta' l-għoti ta' l-approvazzjoni kompleta tat-tip tal-vettura skond l-Artikolu 4(1)(a) tad-Direttiva 70/156/KEE, l-Istati Membri għandhom jiżguraw li l-manifatturi jipprovdu informazzjoni dwar it-tip ta' refriġerant użat fis-sistemi ta' kondizzjonament ta' l-arja installati f'vetturi bil-mutur ġodda.

3.   Għall-fini ta' l-għoti ta' l-approvazzjoni tat-tip ta' vetturi mgħammra b'sistemi ta' kondizzjonament ta' l-arja proġettati li jikkontjenu gass serra flworinat b'potenzjal ta' tisħin globali ogħla minn 150, l-I stati Membri għandhom jiżguraw li, skond it-test armonizzat għall-iskoperta tat-telf imsemmi fl-Artikolu 7(1), ir-rata tat-telf ta' tali gassijiet ma għandhiex teċċedi l-limiti massimi permissibbli stabbiliti fl-Artikolu 5.

Artikolu 5

Approvazzjoni tat-tip

1.   B'effett minn sitt xhur mid-data ta' l-adozzjoni ta' test armonizzat għall-iskoperta tat-telf, l-Istati Membri ma jistgħux, għal raġunijiet marbuta ma' emissjonijiet minn sistemi ta' kondizzjonament ta' l-arja:

jekk il-vettura mgħammra b'sistema ta' kondizzjonament ta' l-arja proġettata li tikkontjeni gassijiet serra flworinati b'potenzjal ta' tisħin globali ogħla minn 150 tkun konformi mar-rekwiżiti ta' din id-Direttiva.

2.   B'effett minn 12-il xahar mid-data ta' l-adozzjoni ta' test armonizzat għall-iskoperta tat-telf jew l-1 ta' Jannar 2007, skond liema huwa l-iktar tard, l-Istati Membri ma għandhomx jagħtu iżjed approvazzjoni tat-tip KE jew approvazzjoni tat-tip nazzjonali għal tip ta' vettura mgħammra b'sistema ta' kondizzjonament ta' l-arja proġettata li tikkontjeni gassijiet serra flworinati b'potenzjal ta' tisħin globali ogħla minn 150, sakemm ir-rata tat-telf minn dik is-sistema teċċedi l-40 gramma ta' gassijiet serra flworinati fis-sena għal sistema ta' evaporatur uniku, jew 60 gramma ta' gassijiet serra flworinati fis-sena għal sistema ta' evaporatur doppju.

3.   B'effett minn 24 xahar mid-data ta' l-adozzjoni ta' test armonizzat għall-iskoperta tat-telf jew l-1 ta' Jannar 2008, skond liema huwa l-iktar tard, fir-rigward ta' vetturi ġodda mgħammra b'sistema ta' kondizzjonament ta' l-arja proġettata li tikkontjeni gassijiet serra flworinati b'potenzjal ta' tisħin globali ogħla minn 150, sakemm ir-rata tat-telf minn dik is-sistema teċċedi l-40 gramma ta' gassijiet serra flworinati fis-sena għal sistema ta' evaporatur uniku jew 60 gramma ta' gassijiet serra flworinati fis-sena għal sistema ta' evaporatur doppju, l-Istati Membri għandhom:

4.   B'effett mill-1 ta' Jannar 2011, l-Istati Membri ma għandhomx jagħtu iktar approvazzjoni tat-tip KE jew approvazzjoni tat-tip nazzjonali għal tip ta' vettura mgħammra b'sistema ta' kondizzjonament ta' l-arja proġettata li tikkontjeni gassijiet serra flworinati b'potenzjal ta' tisħin globali ogħla minn 150.

5.   B'effett mill-1 ta' Jannar 2017, fir-rigward ta' vetturi ġodda li huma mgħammra b'sistema ta' kondizzjonament ta' l-arja proġettata li tikkontjeni gassijiet serra flworinati b'potenzjal ta' tisħin globali ogħla minn 150, l-Istati Membri għandhom:

Artikolu 6

Rikonfigurazzjoni u riforniment

1.   B'effett mill-1 ta' Jannar 2011, vetturi mogħtija approvazzjoni tat-tip minn dik id-data ma għandhomx jiġu rikonfigurati b'sistemi ta' kondizzjonament ta' l-arja proġettati li jikkontjenu gassijiet serra flworinati b'potenzjal ta' tisħin globali ogħla minn 150. B'effett mill-1 ta' Jannar 2017, l-ebda vettura ma tista' tiġi rikonfigurata b'tali sistema ta' kondizzjonament ta' l-arja.

2.   Is-sistemi ta' kondizzjonament ta' l-arja installati f'vetturi b'approvazzjoni tat-tip fl-1 ta' Jannar 2011 jew wara tali data ma għandhomx jiġu mimlija b'gassijiet serra flworinati b'potenzjal ta' tisħin globali ogħla minn 150. B'effett mill-1 ta' Jannar 2017 is-sistemi ta' kondizzjonament ta' l-arja fil-vetturi kollha ma għandhomx ikunu mimlija b'gassijiet serra flworinati b'potenzjal ta' tisħin globali ogħla minn 150, bl-eċċezzjoni tar-riforniment tas-sistemi ta' kondizzjonament ta' l-arja li jikkontjenu dawk il-gassijiet li ġew installati f'vetturi qabel dik id-data.

3.   Il-fornituri ta' servizzi li joffru servizz u tiswija ta' sistemi ta' kondizzjonament ta' l-arja ma għandhomx jimlew tali tagħmir b'gassijiet serra flworinati jekk intilef ammont anormali tar-refriġerant mis-sistema, sakemm jiġu kompletati t-tiswijiet meħtieġa.

Artikolu 7

Miżuri implimentattivi

1.   Sa ... (13) l-Kummissjoni għandha tadotta l-miżuri għall-implimentazzjoni ta' l-Artikolu 4 u l-Artikolu 5, u b'mod partikolari:

2.   Il-Kummissjoni għandha tadotta l-miżuri skond il-proċedura msemmija fl-Artikolu 13 tad-Direttiva 70/156/KEE.

3.   Il-Kummissjoni għandha tippubblika dawn il-miżuri fil-Ġurnal Uffiċjali ta' l-Unjoni Ewropea.

4.   Il-proċedura imsemmija fil-paragrafu 2 għandha tapplika għall-adozzjoni, fejn ikun il-każ, ta':

Artikolu 8

Reviżjoni

1.   Abbażi tal-progress realizzat fil-kapaċità tat-trażżin ta' l-emissjonijiet ta' gassijiet serra flworinati minn sistemi ta' kondizzjonament ta' l-arja, jew is-sostituzzjoni tagħhom f'tali sistemi, installati f'vetturi bil-mutur, il-Kummissjoni għandha teżamina jekk:

u għandha tippubblika rapport sa ... (14). Fejn meħtieġ, hija għandha tippreżenta proposti leġiżlattivi adatti.

2.   Fejn gass serra flworinat b'potenzjal ta' tisħin globali ogħla minn 150, li għadu mhuwiex kopert mir-rapport IPCC imsemmi fl-Artikolu 3(8), jiġi nkluż f'rapport futur ta' l-IPCC, il-Kummissjoni għandha tivvaluta jekk ikunx opportun li tiġi emendata din id-Direttiva sabiex tinkludi dak il-gass. Jekk il-Kummissjoni tikkunsidra li hemm il-ħtieġa, hija għandha, skond il-proċedura msemmija fl-Artikolu 13 tad-Direttiva 70/156/KEE:

Artikolu 9

Emendi lid-Direttiva 70/156/KEE

Id-Direttiva 70/156/KEE tiġi b'dan emendata skond il-Parti 1 ta' l-Anness ma' din id-Direttiva.

Artikolu 10

Trasposizzjoni

1.   L-Istati Membri għandhom jadottaw u jippubblikaw sa ... (15), il-liġijiet, regolamenti u dispożizzjonijiet amministrattivi meħtieġa għall-konformità ma' din id-Direttiva.

Huma għandhom japplikaw dawk il-miżuri minn... (16).

Meta l-Istati Membri jadottaw dawn il-miżuri, dawn għandhom jikontjenu riferiment għal din id-Direttiva jew għandhom ikunu akkumpanjati minn tali riferiment fl-okkażjoni tal-pubblikazzjoni uffiċjali tagħhom. Il-metodi kif isiru tali riferimenti għandhom jiġu stabbiliti mill-Istati Membri.

2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.

Artikolu 11

Dħul fis-seħħ

Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.

Artikolu 12

L-indirizzati

Din id-Direttiva hija indirizzata lill-Istati Membri.

Magħmula fi Brussell,

Għall-Parlament Ewropew

Il-President

...

Għall-Kunsill

Il-President

...

----

(1)ĠU C 108, tat-30.4.2004, p. 62.

(2)  Opinjoni tal-Parlament Ewropew tal-31 ta’ Marzu 2004 (ĠU C 103 E, tad-29.4.2004, p. 600), il-Pożizzjoni Komuni tal-Kunsill tal-21 ta’ Ġunju 2005, u l-Pożizzjoni tal-Parlament Ewropew ta' ... (għadha mhix ippubblikata fil-Ġurnal Uffiċjali).

(3)ĠU L 130, tal-15.5.2002, p. 1.

(4)  Ara paġna ... ta' dal-Ġurnal Uffiċjali (Riferiment għar-Regolament li jikkorrispondi għal din id-Direttiva għall-pubblikazzjoni simultanja).

(5)ĠU L 184, tas-17.7.1999, p. 23.

(6)ĠU L 42, tat-23.2.1970, p. 1. Direttiva kif l-aħħar emendata bid-Direttiva tal-Kummissjoni 2004/104/KE (ĠU L 337, tat-13.11.2004, p. 13).

(7)ĠU C 321, tal-31.12.2003, p. 1.

(8)ĠU L 76, tas-6.4.1970, p. 1. Direttiva kif l-aħħar emendata bid-Direttiva tal-Kunsill 2003/76/KE (ĠU L 206, tal-15.8.2003, p. 29).

(9)ĠU L 350, tat-28.12.1998, p. 1.

(10)ĠU L 244, tad-29.9.2000, p. 1. Regolament kif l-aħħar emendat bir-Regolament tal-Kummissjoni (KE) Nru 2077/2004 (ĠU L 359, ta' l-4.12.2004, p. 28).

(11)  It-Tielet Valutazzjoni IPCC tal-Bidla fil-Klima 2001. Rapport tal-Grupp Intergovernattiv dwar il-Bidla fil-Klima (http://www.ipcc.ch/pub/reports.htm).

(12)  Għall-kalkolu tal-GWP ta' gassijiet serra mhux flworinati fi preparazzjonijiet, għandhom japplikaw il-valuri pubblikati fl-Ewwel Valutazzjoni ta' IPCC, ara: Climate Change, The IPCC Scientific Assessment, J.T. Houghton, G.J. Jenkins, J.J. Ephraums (ed.), Cambridge University Press, Cambridge (UK) 1990.

(13)  12-il xahar mid-data tad-dħul fis-seħħ ta' din id-Direttiva.

(14)  Ħames snin mid-data tad-dħul fis-seħħ ta' din id-Direttiva.

(15)  18-il xahar wara d-dħul fis-seħħ ta' din id-Direttiva.

(16)  18-il xahar wara d-dħul fis-seħħ ta' din id-Direttiva.

----

ANNESS

L-EWWEL PARTI

Id-Direttiva 70/156/KEE hija emendata kif ġej:

PARTI 2

Metodu ta' kalkolu tal-potenzjal totali ta' tisħin globali (GWP) għal preparazzjoni

Il-GWP totali għal preparazzjoni huwa medja ppeżata, derivata mis-somma tal-frazzjonijiet tal-piż tas-sustanzi individwali multiplikati bil-GWP rispettivi tagħhom.

Σ (Sustanza X % × GWP) + (Sustanza Y % × GWP) +... (Sustanza N % × GWP)

fejn % huwa l-kontribut skond il-piż b'tolleranza ta' piż ta' +/- 1 %

Per eżempju: l-applikazzjoni tal-formola għal taħlita teorika ta' gassijiet li tikkonsisti fi 23 % HFC-32; 25 % HFC-125 u 52 % HFC-134a:

Σ (23 % × 550) + (25 % × 3 400) + (52 % × 1 300)

 GWP totali = 1 652,5.

----

(1)  Għall-vetturi tal-kategorija N1 biss u tal-klassi I kif deskritt fl-ewwel skeda fil-punt 5.3.1.4 ta' l-Anness I mad-Direttiva 70/220/KEE kif inserit permezz tad-Direttiva 98/69.”

----

L-ISTQARRIJIET TAR-RAĠUNIJIET TAL-KUNSILL (1)

----

(1)  Ara paġna 12 ta' dan il-Ġurnal Uffiċjali.

----